Document ID: /roh_data/filtered/fineweb-2-filterrobots_roh.jsonl.gz/33941

Tenor l'avis dal derschader ha la citad da Losanna il dretg da scumandar l'exposiziun perquai ch'ils organisatur na fan naginas indicaziuns davart la derivanza da las baras che duain vegnir preschentadas.
Grevas renfatschas – baras da praschuniers chinais
La federaziun «Acziun dals Cristians per abolir la tortura» aveva reclamà tar la citad da Losanna. Ils corps pudessan esser da praschuniers chinais executads. La citad aveva pretendì dals organisaturs da cumprovar che talas renfatschas na correspundian betg a la vardad. Cunquai ch'ins n'ha betg pudì metter d'ina vart ils dubis, haja la citad fatg ses duair e na betg dà la lubientscha per l'exposiziun.
Tenor organisaturs – baras da voluntaris
Organisada vegn l'exposiziun da Jan van Bergen dals Pajais Bas. Tenor el hajan persunas dals Stadis Unids mess a disposiziun voluntariamain lur bara per talas exposiziuns. Ils documents latiers n'èn però betg avant maun.
RR novitads 12:00